
****

**PINBOARD**

Zmaja od Bosne bb.

Sarajevo, 71000

[egradanin1@etf.unsa.ba](mailto:egradanin1@etf.unsa.ba)

Poštovani,

Velika nam je čast što se nalazimo u užem izboru za rad na Vašem projektu „Pinboard“. Ovim putem ćemo Vam prezentirati našu ponudu koja će, nadamo se, biti početak jedne uspješne saradnje.

Okupili smo se kao grupa mladih softver inženjera, željnih izazova i pružanja novih, konkurentnijih, softverskih rješenja. Kroz godine, naš tim je dobivao nove stručnjake spremne na timski rad i zajedničko napredovanje. Danas možemo istaknuti veliki broj uspješno završenih projekata i saradnju sa mnogim kompanijama iz Bosne i Hercegovine, ali i inostranstva.

Oslanjajući se na dosadašnje iskustvo i sposobnost našeg tima pažljivo smo analizirali Vaše zahtjeve i definirali sljedeće softversko rješenje. Ono je u osnovi web aplikacija, za čiji pristup je neophodna Internet konekcija. Za korištenje funkcionalnosti aplikacije potrebno je da korisnici posjeduju račun i budu logovani.

Aplikacija će omogućiti korisnicima da postavljaju slike, kalendar, bilješke te razne linkove. Korisnički račun će se moći povezati sa Instagram, Facebook i Google računom. Korisnik se može registrovati, pristupati Pinboardu preko bilo kojeg od prethodno navedenih računa kao i dijeliti sadržaje sa pobrojanih mreža. S obzirom da ste spomenuli da je aplikacija namijenjena prvenstveno mladima, kako za razonodu tako i za poslovne aktivnosti, nastojat ćemo i njen izgled prilagoditi takvoj ciljnoj skupini.

Osnovne funkcionalnosti koje pruža aplikacija:

* Izrada korisničkog računa
* Login unošenjem osnovnih podataka
* Postavljanje slika, kalendara, bilješki i linkova direktno sa uređaja ili dijeljenjem sadržaja sa Instagram, Facebook ili Google računa

Dodatne funkcionalnosti koje pruža aplikacija:

* Promjena pozadine
* Login koristeći već postojeći Instagram, Facebook ili Google račun

Kako ne postoji podjela među korisnicima, tako aplikacija svima koji imaju račun pruža jednake mogućnosti.

Naglašavamo da ćemo uložiti veliki napor da omogućimo visok stepen sigurnosti, pouzdanosti i dostupnost aplikacije kako bi Vaši korisnici bili zadovoljni. Važno je naglasiti kako u našem radu posvećujemo veliku pažnju na jednostavno održavanje, detaljnu dokumentaciju i zadovoljavanje zakonskih i društvenih normi. Podrazumijevamo da aplikacija sadrži podlogu za jednostavnu za integraciju sa drugim sistemima i moguću nadogranju.

Razvijena aplikacija će biti jednostavna za korištenje i ispunjavat će Vaše zahtjeve.



Planirano vrijeme izrade projekta je **3 mjeseca**.

U cijenu su uključene sljedeće aktivnosti našeg razvojnog procesa:

* Analiza i dizajn sistema
* Implementacija i integracija softvera
* Prateća dokumentacija i upustva za uporabu
* Besplatno održavanje u trajanju od 7 mjeseci
* Besplatna intervencija u slučaju nepredviđenih situacija u toku prve dvije godine korištenja
* Besplatan trening ukoliko se ukaže potreba

Ukupna cijena naših usluga do vremena završetka izrade je: *50.000 KM*

Ukoliko odlučite da naš tim razvija rješenje za Vaš projekat garantiramo Vam kvalitetnu saradnju. Pored redovnih izvještaja, bit ćete u mogućnosti u svakom trenutku dobiti informaciju o trenutnom stanju projekta, o tome koliko je stvari završeno i koje su sljedeće u planu. Naši menadžeri će biti dostupni za komunikaciju i voljni za otklanjanje mogućih nejasnoća. Na potencijalne iznenadne promjene, nastojat ćemo odgovoriti u što kraćem vremenskom roku, ne smanjujući kvalitet rješenja.

Veliku pažnju smo posvećujemo ispunjavanju zahtjeva naručioca ali uvijek značaj želja klijenta. Stavljamo akcenat na pozitivnu saradnju jer smatramo da samo na taj način možemo graditi pozitivne poslovne veze za budućnost. Smatramo da smo pravi saradnik za Vašu firmu i iskreno se nadamo pozitivnom ishodu na obostarno zadovoljstvo.

S poštovanjem,

SI Pinboard Team